На мінулым тыдні ў Казуліцкім сельскім клубе перад сельчанамі выступіў начальнік каравула РАНС Сяргей Архіпенка. Ён, у прыватнасці, звярнуў увагу на супрацьпажарную бяспеку вяскоўцаў: трэба сачыць за гарачымі печамі, не пакідаць на іх адзёжу, рамантаваць лежакі, утрымліваць у спраўным стане электраправодку. Старшыня сельвыканкама Віталь Глекаў адказаў на ўзнятыя прысутнымі грамадзянамі пытанні, і ў чарговы раз папярэдзіў, што аглядная камісія сельвыканкама, будзе трымаць на пастаянным кантролі супрацьпажарны стан жылых дамоў.